recursal/SuperWikiNEXT-32B huggingface dataset:
**Engku Haji** atau nama sebenarnya Raja Ahmad bin Raja Haji, juga dikenal sebagai Raja Hitam, merupakan merupakan seorang penulis dan pujangga Melayu klasik. Selain itu ia juga merupakan penasehat dan wakil Yang Dipertuan Muda Riau VI, Raja Jaafar yang merupakan kekandanya. Ia beberapa kali menjadi duta Raja Jaafar, guna menemui Residen Belanda di Batavia untuk membincangkan perihal penabalan Sultan Abdul Rahman Muazzam Shah sebagai Sultan Riau-Lingga I.

Riwayat hidup
-------------

Beliau dilahirkan di Pulau Biram Dewa di Sungai Carang, Pulau Bintan sebagai putera keempat Raja Haji Fisabilillah Yang Dipertuan Muda Riau IV dan Encik Mariam. Setelah ayahnya tewas melawan Belanda di Teluk Ketapang, jawatan YDM Riau diberikan kepada Raja Ali bin Daeng Kemboja, karena putera-putera Raja Haji belum ada yang menginjak usia dewasa. Jawatan tersebut kemudian diberikan kepada kekandanya Raja Jaafar setelah kemangkatan Raja Ali. Raja Ahmad kemudian mendampingi kekandanya sebagai penasehat, ahli tata negara dan juga duta dalam memerintah negeri Riau. Kekandanya Raja Hamidah (Engku Puteri) dipersunting oleh Sultan Mahmud Shah III sebagai isteri yang keempat.

Setelah pulang dari ibadah haji didampingi puteranya tahun 1828, ia mengasingkan diri dari dunia politik dan mulai dikenal sebagai Engku Haji Tua. Di usia senja ini, ia mulai melibatkan puteranya, Raja Ali Haji dalam urusan politik. Mereka berdua juga bekerjasama dalam menyusun kitab sejarah Melayu dan Bugis yang diberi judul Tuhfat Al-Nafis. Virginia Matheson dalam mukaddimah Tuhfat Al-Nafis, mengatakan bahwa Raja Ahmad dikaruniai umur panjang sehingga ke usia 100 tahun, melebihi usia puteranya Raja Ali Haji yang wafat tahun 1873.

Karya tulis
-----------

Engku Haji dipercayai mengarang Tuhfat al-Nafis, yang kemudiannya dilengkapi oleh putranya, Raja Ali Haji.

Antara karyanya adalah mengenai syair Perang Johor yang manuskripnya tersimpan di Perpustakaan Universiti Leiden ("Cod. Or. 1761"). Manuskrip Cod. Or. 1761 itu terdiri daripada:- 

* Syair Perang Johor (pp.1-34) and
* Kisah Engku Puteri (pp.35-59).

Manuskrip Cod. Or. 1761 dipercayai ditulis di Pulau Penyengat, Riau, dan terdiri daripada 6,253 perkataan dalam 1,420 rangkap. Ia dikatalog oleh H.H. Juynboll, Catalogus van de Maleische en Sundaneesche Handschriften der Leidsche Universiteits-Bibliotheek (Leiden: Brill, 1899), no.XIX (pp.17-18). Trankripsi bertaip disediakan secara bebas oleh J. van der Putten dan I. Proudfoot pada tahun 1998.

Rujukan
-------

 1. ↑  malay concordance project - Syair Perang Johor.

Pautan luar
-----------

* 2008 - 2012 Dewan Bahasa dan Pustaka.


| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Enggang sawit** (***Lophoceros fasciatus***) ialah spesies enggang dalam keluarga Bucerotidae. Ia boleh ditemui di sekitar Afrika.

Pemerihalan
-----------

Ia bersaiz besar, dengan panjang 54 sentimeter (21 in). Buluannya utamanya hitam, dengan perut dan hujung ekor putih. Paruhnya yang panjang melengkung hitam dan kuning serta bercula saiz sederhana. Jantinanya serupa, tetapi betina mempunyai cula yang lebih kecil. Burung yang belum matang lebih kusam, berparuh yang lebih kecil, dan tidak ada cula. Penerbangannya beralun.

Taksonomi
---------

Ia mempunyai dua subspesies diiktiraf yang kadangkala dianggap sebagai spesies tersendiri.

* *L. f. fasciatus* (atau *L. fasciatus*, enggang sawit Konggo)
* *L. f. semifasciatus* (atau *L. semifasciatus*, enggang sawit barat)

Habitat dan taburan
-------------------

Ia ialah penetap biasa di kebanyakan kawasan khatulistiwa Afrika, dari Gambia ke Uganda barat dan utara Anggola. Habitatnya selalunya di hutan. Taburannya adalah seperti berikut:

* *L. f. fasciatus*: Nigeria (timur Sungai Niger) ke Angola, Republik Demokratik Congo dan Uganda
* *L. f. semifasciatus*: Senegambia di sebelah timur Sungai Niger

Tingkah laku
------------

### Pemakanan

Ia bersifat omnivor dan memakan buah-buahan dan serangga. Ia memakan terutamanya pada pokok dan tertarik kepada kelapa sawit. 

### Pembunyian

Ia mudah dilihat dan suka berkawan, menunjukkan kehadirannya dengan seruan bersiul *pii-pii-pii-pii*.

### Pembiakan

Betina bertelur sehingga empat biji telur putih di dalam lubang pokok, yang ditutup dengan bancuhan lumpur, najis, dan pulpa buah semasa pengeraman. Hanya ada satu bukaan sempit, hanya cukup besar untuk jantan memberi makanan kepada betina dan anak. Apabila anak dan betina terlalu besar untuk bermuat dalam sarang, induk memecah keluar dan membina semula dinding. Kemudian, kedua-dua induk memberi makan kepada anak.

Rujukan
-------

1. 1 2  BirdLife International (2016). "*Lophoceros fasciatus*". *Senarai Merah Spesies Terancam IUCN*. **2016**: e.T61612961A95171708. doi:10.2305/IUCN.UK.2016-3.RLTS.T61612961A95171708.en. Dicapai pada 12 November 2021.
2. ↑  BirdLife International (2017). "*Lophoceros semifasciatus* (amended version of 2017 assessment)". *Senarai Merah Spesies Terancam IUCN*. **2017**: e.T61612971A118859362. doi:10.2305/IUCN.UK.2017-3.RLTS.T61612971A118859362.en. Dicapai pada 19 Jun 2023.

Bacaan lanjut
-------------

* *Birds of The Gambia* by Barlow, Wacher and Disley, ISBN 1-873403-32-1

|  |  |
| --- | --- |
| Pengenalpastian takson | 
* Wd: Q27074813
* eBird: afphor1
* GBIF: 8335820
* iNaturalist: 512162
* IUCN: 61612961
* Xeno-canto: Lophoceros-fasciatus

 |
**Y.M. Tan Sri Dato' Sri Engku Ibrahim Bin Engku Ngah** (15 April 1932 — 11 Disember 2012) merupakan bekas Penyimpan Mohor Besar Raja-Raja. Beliau berasal dari Besut, Terengganu Darul Iman. 

Setiap kali awal awal bulan Syawal serta Hari raya Haji, beliau akan muncul di kaca televisyen RTM dan TV3 untuk mengumumkan tarikh penting kepada rakyat Malaysia terutama umat Islam tentang bila permulaan Hari Raya Aidilfitri dan Hari Raya Haji. Bekas Penyimpan Mohor Besar Raja-Raja, Engku Tan Sri Ibrahim Engku Ngah, 80, meninggal dunia di Hospital Selayang, Selangor kira-kira pukul 8.30 malam 11 Disember 2012. Ia disahkan oleh adik beliau Allahyarham Engku Taib. Jenazah Allahyarham dikebumikan pada pukul 11 pagi Rabu di Tanah Perkuburan Islam Bukit Kiara. Allahyarham yang dilahirkan pada 15 April 1932 di Besut meninggalkan seorang balu iaitu Tengku Zahab dan enam orang anak, empat daripadanya lelaki. Allahyarham memegang jawatan Penyimpan Mohor Besar Raja-Raja selama 22 tahun mulai tahun 1989 hingga 2011.

Anugerah Tokoh Kemerdekaan Besut
--------------------------------

Pada 23 September 2011, beliau dan 13 anak kelahiran Besut, Terengganu menerima Anugerah Tokoh Kemerdekaan sempena Program Semarak Merdeka peringkat daerah Besut 2011. Anak kelahiran Besut yang lain ialah Penasihat Khas (Felda) kepada Perdana Menteri Tan Sri Dr Mohd Yusof Noor; bekas Ketua Hakim Negara, Tun Salleh Abas; Panglima Tentera Udara Diraja Malaysia (TUDM) Jen Tan Sri Rodzali Daud ; Naib Canselor Universiti Sultan Zainal Abidin (UniSZA) Prof Datuk Dr Alias Daud; Pengarah Urusan Maswing Holding Datuk Kapten Mohd Nawawi Awang ; Timbalan Pengerusi Paremba, Datuk Hassan Abas ; ahli politik veteran Datuk Abu Bakar Ahmad ; Timbalan Pengarah Urusan Kumpulan Media Karangkraf Sdn Bhd Mohd Nasir Hamzah ; Pengarah bukan Eksekutif Amcorp Properties Berhad Datuk Che Md Nawawi Ismail ; bekas polis dan pejuang kemerderkaan Jannah Hassan ; pemenang tempat ketiga Tilawah Al-Quran Antarabangsa Nurusyahamah Taqiah Nurunnajmi ; dan penggiat seni Md Saupi Isa yang popular dengan watak Wok Yoh wayang kulit.

Rujukan
-------

1. ↑  Seramai 13 Anak Terengganu Terima Anugerah Tokoh Kemerdekaan
**Falsafah matematik** ialah suatu cabang falsafah yang mengkaji anggapan-anggapan falsafah, dasar-dasar dan implikasi berkenaan matematik. Tujuan falsafah matematik ialah untuk memberikan sifat dan metodologi matematik dan memahami kedudukan matematik dalam kehidupan manusia. Sifat logik dan terstruktur bidang matematik itu sendiri membuat pengkajian ini meluas dan unik dalam kalangan bidang falsafah.

Sejarah
-------

Asal-usul matematik masih berada dalam perhujahan dan pertentangan. Persoalan sama ada kelahiran matematik berlaku secara rawak atau disebabkan oleh keperluan dalam perkembangan bidang-bidang lain seperti fizik masih menjadi topik perbahasan. Falsafah matematik Barat dapat ditarikh balik ke zaman Pythagoras yang menggambarkan teori bahawa "semua perkara ialah matematik" (matematikisme), Plato yang menuruti Pythagoras, dan mengkaji sifat ontologi perihal matematik, dan Aristoteles yang mempelajari logik dan isu-isu yang berkait dengan ketakterhinggaan.

Rujukan
-------

1. ↑  "Is mathematics discovered or invented?". *University of Exeter*. Dicapai pada 28 Mac 2018.
2. ↑  "Math: Discovered, Invented, or Both?". *pbs.org*. Dicapai pada 28 Mac 2018.

Pautan luar
-----------

* Media berkenaan Falsafah matematik di Wikimedia Commons
* Jurnal-jurnal falsafah matematik

* *Philosophia Mathematica*
* *The Philosophy of Mathematics Education Journal*

|  |  |
| --- | --- |
| Ikon tunas | Rencana berkaitan falsafah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Falsafah kontemporari** ialah zaman sekarang dalam sejarah falsafah Barat yang bermula pada awal abad ke-20 dengan peningkatan profesionalisme disiplin dan kebangkitan falsafah analitik dan benua.

Frasa "falsafah kontemporari" adalah istilah terminologi teknikal dalam falsafah yang merujuk kepada tempoh tertentu dalam sejarah falsafah Barat (iaitu falsafah abad ke-20 dan ke-21). Walau bagaimanapun, frasa ini sering dikelirukan dengan falsafah moden (yang merujuk kepada zaman yang lebih awal dalam falsafah Barat), falsafah pasca moden (yang merujuk kepada kritikan falsafah benua falsafah moden), dan dengan penggunaan frasa bukan teknikal yang merujuk kepada mana-mana kerja falsafah baru-baru ini.

Nota kaki dan rujukan
---------------------

1. ↑  The publication of Husserl's *Logical Investigations* (1900–01) and Russell's *The Principles of Mathematics* (1903) is considered to mark the beginning of 20th-century philosophy (see *Spindel Conference 2002–100 Years of Metaethics. The Legacy of G.E. Moore*, University of Memphis, 2003, p. 165).
2. ↑  M.E. Waithe (ed.), *A History of Women Philosophers: Volume IV: Contemporary Women Philosophers, 1900–Today*, Springer, 1995.
**Asha Shara** (lahir di Jakarta, 27 Oktober 1987; umur 35 tahun) adalah pelakon kewarganegaraan Indonesia berketurunan Iraq, Mauritania dan Aceh.[*perlu rujukan*]

Kerjaya
-------

ini memulai debutnya di dunia akting lewat FTV garapan Jajang C Noer, *Mawar Merah dan Mawar Putih*. Asha mendapatkan peran itu secara kebetulan saat mengantar teman mengikuti audisi, malah dia diminta bermain dalam sinetron tersebut. Beberapa sinetron yang kemudian dibintanginya antara lain, *Cintaku di Rumah Susun*, *Teman Ajaib*, Permana Permata*,* Cinta SMU*,* ABG*,* Gue Ok Situ Ok*, dan* Pengantin Untuk Anakku*. Nama putri ketiga dari tiga bersaudara pasangan Ismail Tahir dan Ipa Alatas ini mulai dikenal setelah ikut bermain dalam* Ekstravaganza ABG*.*

Kehidupan pribadi
-----------------

Setelah mendapat peran di beberapa film horor, namanya pun semakin melambung. Film yang pernah dibintanginya antara lain *Rumah Pondok Indah* (2006), *Terowongan Casablanca* (2007), dan *Hantu Jeruk Purut* (2007).

Sinetron
--------

* ABG
* Cinta SMU
* Cintaku di Rumah Susun
* Teman Ajaib
* Mister Olga
* Cinta Dan Anugerah

FTV
---

* Cinta Lari lari
* Suamiku untuk anak anakku
* Aku dia dan si Playboy

Filmografi
----------

* *Rumah Pondok Indah* (2006)
* *Terowongan Casablanca* (2007)
* *Hantu Jeruk Purut* (2007)

Pautan luar
-----------

* Profil Diarkibkan 2010-05-10 di Wayback Machine di KapanLagi.com



  


|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Felda Lui Timur| Lembaga Kemajuan Tanah Persekutuan |
| **Ditubuhkan:** | 1975 |
| **Diaktifkan:** | 1978 |
| **Pengurus:** | Mohd Ramli Bin Abdul Rahman |
| **Telefon ,Fax** |  |
| **Bil peneroka asal:** | 540 orang |
| **Bilangan rumah:** | 540 buah |

**Felda Lui Timur** terletak di Felda Wilayah Raja Alias , di dalam Negeri Sembilan. FELDA adalah singkatan Lembaga Kemajuan Tanah Persekutuan (LKTP) atau Federal Land Development Authority. Peneroka FELDA datang dari luar bandar dari pelbagai tempat atau pelbagai negeri. Majoriti peneroka FELDA adalah orang Melayu. Terdapat juga orang Cina dan India yang tinggal di rancangan ini. Felda Lui Timur adalah Tanah Felda yang kedua dibuka di dalam Gugusan Lui, selepas Felda Sungai Lui. En Kassim Bin Yaacob berasal dari Kelantan adalah Pengurus yang pertama bertugas dibantu dengan beberapa kakitangan ladang yang lain.

Diketahui umum, Felda Lui Timur telah mula menanam getah pada tahun 1975/1976 seluas 2288.32 hektar yang terbahagi kepada kawasan kampung seluas 173.04 hektar. Pada asalnya Felda Lui Timur mempunyai 601 orang peneroka yang terdiri daripada 25 buah blok. Tetapi kini Felda Lui Timur hanya mempunyai seramai 540 orang peneroka yang terdiri daripada 24 buah blok.

Pada permulaan kemudahan asas seperti api dan air belum disalurkan. Mereka terpaksa menggali perigi atau mencari anak sungai berhampiran bagi mendapatkan bekalan air untuk kegunaan harian. Pada waktu malam, mereka hanya menggunakan pelita minyak tanah sebagai sumber pencahayaan. Keadaan ini berbeza dengan apa yang dilalui sekarang. Ada peserta yang lari meninggalkan rancangan kerana tidak dapat menyesuaikan diri dengan keadaan yang susah semasa baru dibuka. Pada tahun 1980, kerajaan telah memasukkan bekalan air paip ke kawasan rancangan. Pada pertengahan tahun 1984 barulah kuasa elektrik dibekalkan.

Pengurus Rancangan
------------------

Semasa Felda Lui Timur baru dibuka, FELDA telah menempatkan seorang pengurus yang berasal daripada Kelantan, Encik Kassim Bin Yaacob dibantu dengan beberapa kakitangan ladang yang lain. Pengurus yang bertugas di Felda Lui Timur kini adalah Encik Mohd Ramli bin Abdul Rahman. Berikut adalah senarai nama Pengurus bertugas mengikut tahun:-

|  |  |  |  |
| --- | --- | --- | --- |
| **BIL** | **NAMA** | **MULA** | **HINGGA** |
| **1** | **MAT KASSIM BIN YAAKOB** | **1975** | **1983** |
| **2** | **MALIK BIN TAHIR** | **1983** | **1988** |
| **3** | **HAMDAN BIN SALLEH** | **1988** | **1990** |
| **4** | **HARIS BIN MAT TOP** | **1990** | **2004** |
| **5** | **MUSA BIN HASHIM** | **2004** | **2010** |
| **6** | **ABDUL SHUKOR BIN JALALLUDIN** | **2010** | **2013** |
| **7** | **IBRAHIM BIN OMAR** | **2013** | **2015** |
| **8** | **MOHD NASIR BIN BASRI** | **2015** | **2018** |
| **9** | **ANUAR BIN AB RAHIM** | **2018** | **2018** |
| **10** | **MOHD RAMLI BIN ABDUL RAHMAN** | **2018** | **HINGGA KINI** |

**Senarai Nama Kakitangan**
---------------------------

  

Mohamad Nor Syafiq

Muhammad Fakhri

Shaufi

Rahman

Rujukan
-------

* Profil Rancangan Felda Lui Timur
Muka surat tajuk Alkitab dipetik yang dicetak untuk pembacaan kepada hamba abdi, London 1807. Petikan seperti Kitab Keluaran dibuang.
**Alkitab hamba** (bahasa Inggeris: *slave bible*code: en is deprecated ) ialah edisi Alkitab berbahasa Inggeris yang dibuat khusus untuk mendidik hamba abdi. Tajuk penuhnya: *Select Parts of the Holy Bible for the use of the Negro Slaves in the British West-India Islands* (Bahagian Pilihan Alkitab Suci untuk kegunaan Hamba Negro di Kepulauan India Barat British). Kitab ini dikeluarkan di England pada awal abad ke-19 untuk digunakan di Hindia Barat British (bahagian Empayar British di Caribbean). Alkitab seperti ini telah memotong semua "rujukan kepada kebebasan dan melepaskan diri daripada perhambaan", manakala petikan yang menggalakkan nilai patuh dan berserah ditekankan.

Mubaligh British menggunakan Alkitab itu dalam pendidikan dan mengkristiankan penduduk hamba. Para penyunting Alkitab ini membuang 90 peratus Perjanjian Lama dan separuh Perjanjian Baru. Antara petikan yang tidak dimasukkan adalah Galatia 3:28: "Dalam hal ini tidak ada lagi perbezaan antara orang Yahudi dengan orang bukan Yahudi, antara abdi dengan orang bebas, antara lelaki dengan perempuan. Kamu semuanya menjadi satu kerana Kristus Yesus.", yang dianggap dapat menghasutkan pemberontakan. Petikan seperti Efesus 6:5, "Hai abdi, hormatilah tuan kamu dan taatilah mereka dengan sepenuhnya. Lakukanlah semuanya dengan hati yang ikhlas, seperti kamu melakukan apa yang diperintahkan oleh Kristus." dikekalkan. Muzium Alkitab, semasa pameran 2018 yang dipanggil "The Slave Bible: Let the Story Be Told" (Alkitab Hamba: Biarkan Kisah Diceritakan), mempamerkan satu contoh dari tahun 1807. Alkitab ini merupakan satu daripada tiga salinan versi ini, dan dimiliki oleh Universiti Fisk. Ia dicetak oleh Law dan Gilbert dari London, untuk Persatuan Pengkristianan Hamba Negro.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Alkitab hamba*** |

1. ↑  Little, Becky. "Why Bibles Given to Slaves Omitted Most of the Old Testament" [Mengapa Alkitab Diberi kepada Hamba Membuang Kebanyakan Perjanjian Lama]. *History* (dalam bahasa Inggeris). A&E Television Networks, LLC. Dicapai pada 30 Oktober 2019.
2. ↑  Draper, Robert (Disember 2018). "The Bible Hunters" [Pemburu Alkitab]. *National Geographic* (dalam bahasa Inggeris): 40–75.
3. 1 2  Martin, Michel (9 Disember 2018). "Slave Bible From The 1800s Omitted Key Passages That Could Incite Rebellion" [Alkitab Hamba Dari 1800-an Membuang Petikan Penting Yang Dapat Menghasutkan Pemberontakan] (dalam bahasa Inggeris). NPR. Dicapai pada 14 Disember 2018.
4. ↑  Medders, Brandy (3 Disember 2018). "Fisk University Partners with the Museum of the Bible and the Smithsonian for Slave Bible Exhibition" [Rakan Kongsi Universiti Fisk dengan Muzium Alkitab dan Smithsonian untuk Pameran Alkitab Hamba] (dalam bahasa Inggeris). Universiti Fisk. Diarkibkan daripada yang asal pada 2018-12-15. Dicapai pada 14 Disember 2018.
Patung Raja Airlangga yang dipuja menggambarkan Dewa Vishnu menaiki Garuda, dijumpai di Belahan, koleksi Muzium Trowulan Museum, Jawa Timur.
Raja **Airlangga** (memerintah 1016–1049) merupakan pemerintah negeri perdagangan Jawa Timur utama di Indonesia moden, yang terkenal kerana kekayaaan dan kuasanya.

Dia mula mendapat kuasa selepas kekalahan kerajaan Srivijaya sebelumnya, tetapi semasa tempoh Srivihaya lemah dia mengasaskan ibukota dilingkungan Surabaya dan mengawal bukan hanya lembah sungai Brantas bergunung berapi yang subur tetapi juga perdagangan rempah yang semakin meningkat. Salah satu dari kejayaannya yang utama adalah membina empangan di sungai Brantas bagi mengawal banjir dan dengan itu meningkatkan kawasan bagi penanaman padi. 

Airlangga turut menjadi semakin kaya hasil dari perdagangan, terutama dengan China. Istananya terkenal bagi penghasilan penulisannya. Airlangga menganggap dirinya sebagai kelahiran semula dewa Vishnu, dan makamnya di Balahan memasukkan patung dirinya menunggang Garuda, tunggangan helang bagi para dewa. Sebelum kematiannya, dia bersara bagi menjadi orang pertapaan dan meninggalkan kerajaannya terbahagi antara dua anak lelakinya. Janggala merupakan nama kerajaan yang terletak di timur Sungai Brantas, tetapi ia kemudiannya diserap oleh Kederi, kerajaan di sebelah tebing barat.

Rujukan
-------

* Encyclopedia of ancient Asian civilizations / Charles F. W. Higham. ISBN 0-8160-4640-9, (Kulit keras)
Imej komposit kawasan kutub selatan Bulan, ditangkap oleh kuar Clementine NASA dalam masa dua hari qamari. Kawasan berbayang boleh jadi mengandungi air ais tetapi masih perlu dibuktikan dan ini menggerakkan beberapa misi angkasa.
**Air qamari** atau **air bulan** merujuk kepada jumlah kecil air yang mungkin hadir pada permukaan Bulan. Air qamari mungkin hadir di zon sejuk di kutub Bulan yang sentiasa dalam bayang dalam bentuk ais. Air tidak boleh wujud dalam bentuk cecair di Bulan, dan sebarang wap air akan segera hilang ke angkasa lepas.

Pada November 2009, NASA akhirnya mengesahkan yang kuar angkasa lepasnya LCROSS telah mengesan jumlah nyata air dalam bahan yang terpancut akibat hentaman kapal angkasa itu di sebuah kawah kutub selatan.

Air ini mungkin terhasil daripada perlanggaran komet, asteroid dan meteor yang membawa air dengan Bulan atau melalui proses hentaman ion hidorogen (proton) dari angin suria dengan mineral beroksigen. Pencarian kehadiran air di kawasan-kawasan sejuk dan gelap telah menjadi perhatian beberapa misi qamari baru-baru ini.

Lihat juga
----------

* Chandrayaan-1 pengorbit bulan
* 24 Themis (pengesan air di asteroid)

Rujukan
-------

1. ↑  Dino, Jonas (13 November 13 2009). "LCROSS Impact Data Indicates Water on Moon" (dalam bahasa Inggeris). NASA. Dicapai pada 2009-11-14. Unknown parameter `|coauthors=` ignored (`|author=` suggested) (bantuan); Check date values in: `|date=` (bantuan)
2. ↑  "NASA - Lunar Prospector". Diarkibkan daripada yang asal pada 2016-09-14. Dicapai pada 2009-10-13.

Pautan luar
-----------

* Ice on the Moon - NASA Goddard Space Flight Center
* Fluxes of Fast and Epithermal Neutrons from Lunar Prospector: Evidence for Water Ice at the Lunar Poles
* Clementine Bistatic Radar Experiment
* SPACE.com -- It's Official: Water Found on the Moon
* Moon 'has a litre of water for every tonne of soil' - Times Online
* Slashdot Science Story | Unambiguous Evidence of Water On the Moon
*Ini adalah laman nyahkekaburan, khusus bagi penjelasan umum dan menyeluruh tentang entiti Ampang di Selangor dan Kuala Lumpur.*
**Ampang** adalah sebuah daerah yang terletak di Malaysia ianya unik kerana ia dikongsi oleh kedua-dua kawasan pemerintahan yang berbeza iaitu disebelah barat dibawah Wilayah Persekutuan Kuala Lumpur, manakala di sebelah timur dibawah negeri Selangor Darul Ehsan.

Pentadbiran
-----------

Asalnya daerah Ampang terletak sepenuhnya di bawah naungan kerajaan negeri Selangor sebelum perjanjian pemisahan Kuala Lumpur dari Selangor bagi membentuk Wilayah Persekutuan pada 1 Februari 1974. Sebelum itu, bandar Ampang (kini dikenali Bandar Lama Ampang) terletak di bahagian negeri Selangor, namun setelah Kuala Lumpur dijadikan Wilayah Persekutuan, bandar Ampang di bahagian Kuala Lumpur terletak di kawasan sekitar (Ampang Park dan KLCC pada hari ini), manakala bandar Ampang di bahagian Selangor pula, merujuk kepada Bandar Baru Ampang. Kini daerah ini dipisahkan kepada 2 bahagian yang mempunyai sempadan bersebelahan iaitu:

  

* **Ampang**, Segmen Ampang, Selangor yang juga dikenali sebagai **Ampang Jaya**, ditadbir oleh Majlis Perbandaran Ampang Jaya.
* **Ampang, Kuala Lumpur**, segmen Ampang, Kuala Lumpur ditadbir oleh Dewan Bandaraya Kuala Lumpur.

  

Asalnya Ampang pra era perlombongan merupakan kawasan penduduk masyarakat Melayu yang kecil, terletak di kaki bukit. Kawasan asal Ampang termasuklah Ampang Jaya dan Kampung Melayu Ampang serta kawasan sekitarnya. Pada era itu Ampang ditadbir di bawah penghulu-penghulu kampung dan diletakkan di bawah daerah induk Hulu Langat.

Tetapi kini, Ampang di bahagian Selangor sudah dipecahkan pada satu Parlimen dikenali Parlimen Ampang dengan mempunyai Dewan Undangan Negeri tersendiri iaitu Bukit Antarabangsa dan Lembah Jaya.

Bagi Ampang bahagian Kuala Lumpur pula, kini terletak di bawah Parlimen Setiawangsa, bersebelahan dengan Parlimen Cheras di selatannya.

Sebahagian kecil kawasan Ampang, Selangor juga terletak didalam daerah Gombak, Selangor. Kawasan yang dimaksudkan adalah sekitar Kuala Ampang.

Pautan luar
-----------

* Ampang community website -  Diarkibkan 2008-04-22 di Wayback Machine
* Parlimen Ampang
* Jabatan Penerangan Malaysia, Kawasan Parlimen Setiawangsa Diarkibkan 2011-09-17 di Wayback Machine
Amp World ialah studio kandungan digital yang terkenal kerana bekerjasama dengan pencipta popular seperti Brent Rivera dan Lexi Hensler. Kandungan yang mereka bantu hasilkan menjana lebih satu bilion tontonan setiap bulan. Kumpulan itu juga menjalankan saluran YouTube popular bernama Amp World serta akaun Instagram di bawah nama pengguna ampwrld. Saluran YouTube kumpulan itu telah mengumpul lebih 1.7 juta pelanggan.

Mereka telah terlibat dalam kempen pengiklanan yang unik, termasuk kempen yang inovatif dan interaktif untuk filem Countdown 2019. Mereka juga telah melakukan perkongsian dengan permainan mudah alih Best Fiends dan rangkaian restoran Chipotle. Pada 2021 mereka mengumumkan bahawa mereka melakukan lebih 1 bilion tontonan gabungan setiap bulan merentas YouTube, TikTok, Instagram dan platform sosial lain.

Ahli
----

* Brent Rivera
* Ben Azelart
* Andrew Davilla
* Lexi Rivera
* Lexi Hensler
* Jeremy Hutchins
* Stokes Twins
* Mason Fulp
* Dominic Brack
* Caleb Burton
* Liv Swearington
* nottrebeca
* Drew Beilfuss
Jangan dikelirukan dengan Frasa.
Lukisan karya Petrov-Vodkin yang menggambarkan penonton yang sedang tertawa ketika menonton pertunjukan farsa
**Farsa** (pinjaman Perancis: *farce*code: fr is deprecated ) adalah seni pesembahan pentas bertemakan lawak yang bersifat satira atau menyindir. Pementasan sebegini bersifat ringan dengan komposisi dramatis, dan mempertontonkan situasi yang diniliai cukup mustahil. Watak-watak yang dimainkan dalam persembahan biasanya mempunyai stereotaip.

Secara umum pertunjukkan ini menampilkan humor dalam aspek luas. Dari segi intelektual dan estetika, ia dilihat lebih rendah kedudukannya dibandingkan dengan seni komedi kerana karakterisasinya yang kasar dan skenario jalan cerita yang tidak mungkin terjadi. Meskipun demikian, farsa tetap terkenal di dunia Barat dari zaman dahulu hingga sekarang.

Rujukan
-------

1. ↑  Hassan Shadily & Redaksi Ensiklopedi Indonesia (Red & Peny). Ensiklopedi Indonesia Jilid 2 (CES-HAM). Jakarta: Ichtiar Baru-van Hoeve
2. 1 2 3 4 5  Farce. Meriam-Webster Dictionary

| * l
* b
* s
Genre - genre opera |
| --- |
| Opera balada • Comédie mêlée d'ariettes • Dramma giocoso • Farsa • Género chico • Opera Agung • Opéra-balet • Opera buffa • Opéra bouffe • Opéra bouffon • Opéra comique • Opéra féerie • Opera separa-seria • Opera seria • Opereta • Pastorale héroïque • Opera savoy • Separa-opera • Singspiel • Tragédie en musique • Verismo • Zarzuela |
**Air minuman** merujuk kepada air yang selamat untuk diminum atau digunakan dalam penyediaan makanan. Jumlah isi padu air yang diperlukan oleh setiap individu adalah pelbagai, dan ini bergantung kepada tahap jasmani, umur, keadaan kesihatan dan persekitaran. Bagi mereka yang bekerja di persekitaran panas, sebanyak-banyaknya 16 liter (4.2 US gal) sehari mungkin diperlukan. Di negara-negara maju, air paip lazimnya memenuhi piawaian kualiti air walaupun sedikit saja yang digunakan sebagai minuman atau dalam penyediaan makanan. Selain itu, apir paip juga digunakan dalam aktiviti membasuh, kegunaan tandas serta perairan tanaman. Walaupun begitu, kegunaan air paip bagi tujuan perairan mungkin memiliki risiko-risiko tersendiri.

Secara global, setakat 2015, 89% populasi manusia memiliki akses kepada air yang selamat diminum, atau dipanggil "sumber air ditambah baik". Di Afrika Sub-Sahara, akses kepada air minuman adalah daripada 40% hingga 80%, bergantung kepada populasi. Hampir 4.2 bilion orang seluruh dunia memiliki akses kepada air paip sementara 2.4 bilion orang lagi memiliki akses kepada telaga dan air paip awam. Air minuman yang selamat diiktiraf Pertubuhan Kesihatan Sedunia sebagai satu hak asasi manusia.

Kira-kira 1 ke 2 bilion orang tiada akses kepada air minuman yang selamat. Menurut Ban Ki-moon pada 2010, lebih banyak manusia maut akibat air yang tidak selamat daripada jumlah korban perang. Negara-negara dunia ketiga adalah yang paling terkesan dalam isu ketiadaan sumber air, banjir serta kualiti air. Sehingga 80% penyakit di negara-negara membangun terjadi akibat kekurangan air bersih serta taraf kesihatan.

Rujukan
-------

1. 1 2  Ann C. Grandjean (August 2004). "3" (PDF). *Water Requirements, Impinging Factors, & Recommended Intakes*. World Health Organization. m/s. 25–34. Diarkibkan (PDF) daripada yang asal pada 2016-02-22.
2. ↑  *Exposure Factors Handbook: 2011 Edition* (PDF). National Center for Environmental Assessment. September 2011. Diarkibkan daripada yang asal (PDF) pada 24 September 2015. Dicapai pada 24 May 2015.
3. 1 2 3  "Water Fact sheet N°391". July 2014. Diarkibkan daripada yang asal pada 5 June 2015. Dicapai pada 24 May 2015.
4. ↑  "Drinking-water". *World Health Organization*. March 2018. Dicapai pada 23 March 2018.
5. ↑  "Unsafe water kills more people than war, Ban says on World Day". UN News. 22 March 2010. Dicapai pada 10 May 2018.
6. ↑  Canada, Global Affairs (2017-06-12). "Water in developing countries". *GAC*. Dicapai pada 2021-10-04.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
Ais kering
Ais kering dalam air
**Ais kering** (*dry ice*) merupakan sejenis ejen penyejuk yang banyak digunakan dalam industri makanan. Ia telah meluas digunakan di negara maju di Eropah atau benua Amerika. Ia adalah sejenis bahan penyejuk secara amnya digunakan untuk mengekalkan kesegaran ikan atau mayat manusia. Di Malaysia, bahan ini tidak popular kegunaannya kerana kurang promosi oleh pihak pembekal. 

Ais kering diperbuat dari karbon dioksida yang dimampatkan menjadi pepejal berbentuk bungkah seperti batu bata. Suhunya adalah -80 darjah Celcius di bawah paras beku. Untuk mendapatkan kesan maksimum dari penggunaan bahan ini, bekas yang digunakan mesti kedap udara. Apabila bahan ini dibiar tanpa bekasnya, ia akan bertukar menjadi gas dan hilang begitu sahaja.

Dry ice pellet sublimating in water
Dry ice block sublimating in air.
Small pellets of dry ice sublimating in air.
Carbon dioxide phase diagram

Sejarah
-------

Pada 1835 ahli kimia Perancis Charles Thilorier menerbitkan gambaran pertama mengenai ais kering.
Ketika membuka tutup silinder besar yang mengandungi karbon dioksida cair dia menyedari kebanyakan karbon dioksida terpelowap meninggalkan ais kering pepejaj di dalam bekas. Sepanjang 60 tahun berikutnya, ais kering di uji dan dipantau oleh ahli sains.

Lihat juga
----------

* Bom ais kering

Rujukan
-------

1. ↑  Duane H. D. Roller; M. Thilorier (1952). "Thilyorier and the First Solidification of a "Permanent" Gas (1835)". *Isis*. **43** (2): 109–113. doi:10.1086/349402.CS1 maint: multiple names: authors list (link)
2. ↑  Charles Thilorier (1835). "Solidification de l'Acide carbonique". *Comptes rendus* (dalam bahasa French). **1**: 194. doi:10.1086/349402.CS1 maint: unrecognized language (link)

Pautan luar
-----------

* di HowStuffWorks

* Dry ice info
* Dry Ice Experiments Diarkibkan 2008-09-18 di Wayback Machine
* Dry Ice Experiments
* Science Projects using Dry Ice
* Stirling Engine running on Dry Ice Diarkibkan 2009-08-06 di Wayback Machine
***Ais Kosong*** ialah sebuah filem komedi pengembaraan berbahasa Tamil Malaysia yang dihasilkan pada tahun 2016. Ia diarahkan oleh Manan Subra, dan dibintangi oleh Alvin Martin, Sasikumar, Sangabalan, Anu Ramamoorthy, dan Shamini R Villanz. *Ais Kosong* dilancarkan di pawagam Malaysia pada 3 Mac 2016. Runut lagu asal dalam filem ini, *Vere Level* merupakan karya DR Burn, yang juga tampil dalam salah satu adegan.

Ringkasan
---------

Filem *Ais Kosong* mengisahkan tentang tiga sahabat yang melakukan perjalanan dari Kuala Lumpur ke Pulau Pinang dan bagaimana perjalanan mereka dihambat oleh kumpulan mafia. Tanpa mereka sedari, tindakan mereka menyebabkan aktiviti dua orang penjenyaha dari kumpulan mafia itu dalam bahaya dan mungkin akan dihentikan oleh polisi. Salah seorang daripada dua penjenayah tersebut cuba mengejar tiga sekawan itu, kerana dia menganggap bahawa mereka telah dibayar oleh pesaing kumpulan mafia itu untuk menjatuhkan perniagaan haram mereka. Dua kumpulan mafia dan tiga sekawan yang melakukan perjalanan itu akhirnya bertemu di Pulau Pinang.

Pelakon
-------

* Alvin Martin
* Sasikumar Kandasamy
* Anu Ramamoorthy
* Sangabalan
* Shamini Ramasamy
* Kristina Vinokree
* Nanthakumar
* Pradeep Singh
* Sivakumar
* Vishnukumar Elangovan

Rujukan
-------

1. ↑  "Ais Kosong The Taste Will Be Exquisite". Dicapai pada 2016-02-26.
2. ↑  "Ais Kosong". Dicapai pada 2017-01-04 – melalui YouTube.com.

Pautan luar
-----------

* *Ais Kosong*  di Pangkalan Data Filem Internet (IMDb)
Datuk **Farida Mohd Ali** adalah pemangku Ketua Pengarah Jabatan Perkhidmatan Awam Malaysia mulai 2 Julai 2012. 

Farida Mohd Ali menggantikan Tan Sri Abu Bakar Abdullah (57 tahun) yang tamat perkhidmatan selepas berkhidmat dengan kerajaan selama 25 tahun. Sebelum ini Farida adalah Timbalan Ketua Pengarah Perkhidmatan Awam (Pembangunan). Ketua Setiausaha Negara, Datuk Seri Dr Ali Hamsa memaklumkan bahawa kerajaan sedang menimbang dan meneliti calon yang layak dan sesuai bagi jawatan Ketua Pengarah Perkhidmatan Awam yang baru.

Nama wanita lain yang turut bersaing untuk jawatan itu ialah Datuk Madinah Mohamad yang dijangka memimpin tenaga kerja 140,000 orang. Madinah adalah dari Kementerian Sains, Teknologi dan Inovasi , setiausaha agung dan telah bekerja di pelbagai agensi termasuk JPA, Kementerian Kerja Raya dan Jabatan Perpaduan Negara dan Integrasi. Turut disebut ialah Datuk Dr Noorul Ainur Mohd Nur iaitu Ketua Setiausaha Kementerian Pembangunan Wanita, Keluarga dan Masyarakat .

Rujukan
-------

1. ↑  "Datuk Farida Mohd Ali memangku jawatan KP Perkhidmatan Awam". Diarkibkan daripada yang asal pada 2012-07-02. Dicapai pada 2012-07-02.
2. ↑  PSD likely to appoint first woman chief
***Aku Cinta Dia*** ialah sebuah siri drama televisyen Malaysia 2018 arahan oleh Bahri Uma, di bintangi oleh Hannah Delisha, dan Aiman Hakim Ridza. Siri ini memulakan tayangan di Slot Lestary TV3 26 Disember 2018 mengantikan Raisha 2.

Sinopsis
--------

Kisah hidup seorang gadis yang bernama Laila dalam meneruskan kehidupannya walaupun cinta yang dibina bersama bakal suaminya, Ikhwan, putus di tengah jalan.

Laila kecewa Ikhwan tidak hadirkan diri di majlis pernikahan. Lantas dia membawa diri ke luar negara seorang diri untuk mendapatkan ketenangan hati. Dia juga terpaksa menanggung malu tetapi bernasib baik kerana mendapat sokongan penuh daripada ibunya.

Tersalah membuat penempahan bilik adalah antara cabaran yang terpaksa dihadapi Laila setibanya di Amsterdam. Setelah mendapatkan tempat tinggalnya, dia keluar bersiar-siar.

Laila berkenalan dengan Sarina, seorang yang peramah dan popular di media sosial Instagram. Laila diberi kesempatan menyewa bilik di rumah penginapan Sarina setelah menceritakan apa yang telah berlaku.

Pertemuan Laila bersama Affan yang baru tiba dari Malaysia untuk melawat Sarina telah menemukan Laila dengan instacrushnya itu. Masing-masing tidak tahu sebab sebenar Laila di sana. Mereka bertiga semakin rapat.

Laila membuka cerita kedatangannya ke Amsterdam kerana suka melihat posting Instagram yang dimuat naik Affan. Tanpa diduga, Affan menawarkan diri untuk membawa Laila ke tempat-tempat tersebut.

Affan menunaikan janjinya. Laila hampir lupa kisah yang telah ditinggalkannya di Kuala Lumpur dan dia berasa amat gembira dengan semuanya sehinggalah dikejutkan dengan berita perkahwinan Ikhwan bersama rakan serumahnya sendiri iaitu Nel. Berita ini mengundang sedih dan Laila akhirnya menceritakan perkara itu kepada Affan.

Perasaan suka mula timbul. Affan memutuskan untuk melamar Laila dan ingin bernikah secepat mungkin. Laila terkejut dengan lamaran itu. Mereka berkahwin di Amsterdam. Pada masa yang sama, Sarina ingin mencari ayah kandung mereka di Malaysia tetapi tidak mendapat persetujuan dari Affan.

Laila pula runsing memikirkan penerimaan keluarganya. Dapatkah Sarina berjumpa dengan ayah kandungnya? Bagaimanakah reaksi Dr. Azhar dan Puan Zaity tentang perkahwinan anak mereka di Amsterdam?

Pelakon
-------

### Pelakon utama

* Aiman Hakim Ridza sebagai Affan
* Hannah Delisha sebagai Laila

### Pelakon pembantu

* Nadia Brian sebagai Sarina
* Ikmal Amry sebagai Akbar
* Fahad Iman sebagai Ikhwan
* Elly Mazlein sebagai Rima
* Catriona Ross sebagai Puan Zaity
* Fauzi Nawawi sebagai Dr Azhar
* Zul Huzaimy sebagai Luq
* Hafiz Bahari sebagai Ili
* Zaefrul Nordin sebagai Datuk Kamaruzzaman
* Idzham Ismail sebagai Hakim
* Natasha Elyzza sebagai Ariana
* Sasha Bashir sebagai Katrina
* Miera Leyana sebagai Anis
* Nasz Sally sebagai Bib
* Yuna Rahim sebagai Isya

Rujukan
-------

1. ↑   Drama Aku Cinta Dia. MyInfoTaip. Dicapai 6 Ogos 2021

| : Lestary, Rabu - Jumaat 9:00 Malam |
| --- |
| Sebelumnya | Aku Cinta Dia (drama) | Berikutnya |
| *Raisha 2* | Leftenan Zana |
***Aku Bukan Aku*** adalah salah satu drama lipur lara yang ditayangkan oleh Indosiar.
(Dalam Proses Pembetulan)

Pelakon
-------

* Ari Wibowo sebagai ryan
* Cut Tari sebagai nia
* Gary Iskak sebagai doni
* Indah Kalalo sebagai vira
* Thalita Latief
* Ade Irawan

Sinopsis
--------

Rian adalah pembalap terkenal dan selalu menjadi juara bertahan. Hal ini membuat iri Donny, sahabatnya. Di depan Rian, Donny berlagak bersahabat. Tapi di belakang, Donny mati-matian menyainginya. Vira, kekasih Donny, selama ini diam-diam mengagumi Rian. Dia berniat untuk boleh bersuamikan lelaki itu. Sayangnya, Rian sudah menikah dengan Nia dan mempunyai anak bernama Rea (7 tahun).

Suatu ketika Rian mengalami koma akibat kemalangan yang menimpanya ketika sedang bertanding. Sementara itu, di ruangan timnya, Donny nampak merayakan kemenangannya sambil menonton pemutaran ulang adegan kecelakaan Rian di televisi. Setelah siuman, Rian jadi amnesia. Bahkan tidak boleh bercakap apa pun. Nia nekad meminta izin pada misi Lisa untuk menemui Rian dan mengenalkan Bu Rima padanya. Bu Rima mengira Rian sudah sembuh kerana boleh mengenali Romi. Tapi pernyataan itu dibantah misi Lisa. Menurutnya Rian belum sembuh. Celakanya, Rian sudah menganggap Romi sebagai sahabat di kehidupan barunya. Tapi sayang, dia tetap tidak ingat masa lalunya. Walau tidak sembuh, Rian tidak putus asa. Ia justru sekarang punya harapan untuk belajar mencintai apa yang dia miliki. 

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Ashdod, Israel (24 Mac 2005)
**Ashdod** (bahasa Ibrani: **אַשְׁדּוֹד**) merupakan sebuah bandar di Israel. Bandar ini terletak di selatan Tel Aviv, pesisir Laut Tengah.

Ashdod mempunyai sekitar 192,000 penduduk, dan penduduknya berkembang pesat.

Ekonomi
-------

Ashdod moden didirikan sekitar tahun 1955-57; namun sejak tahun 1948 sudah menjadi pusat imigran dan perpindahan. Ashdod sekarang merupakan bandar perindustrian moden dan sibuk kerana menjadi pelabuhan air dalam terbesar dan terpenting Israel. Dengan pembangunan kerajinan tangan besar, sejumlah pabrik dan pembukaan pelabuhan pada tahun 1965 membuat industrinya kuat. Di Ashdod juga ada fabrik elektronik, industri minyak dan tekstil bersama industri berat lainnya.

Bandar ini memiliki pantai yang cantik dengan jalan setapak dan restoran.

Sejarah
-------

Tel Ashdod terletak di tenggara bandar ini dan mempunyai maksud sejarah yang penting, yang dapat terlacak sebagai salah satu bandar Filistin kuno. Ashdod juga menjadi saksi pertempuran berdarah sejak zaman Perjanjian Baru. Pada saat Perang Arab-Israel 1948, Angkatan Darat Mesir menduduki Ashdod tanggal 29 Mei 1948, lalu mundur tanggal 28 Oktober 1948 dengan meninggalkan sejumlah pengungsi Palestina.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Ashdod*** |

* Situs resmi Ashdod Diarkibkan 2006-04-07 di Wayback Machine
* Situs resmi pelabuhan Ashdod Diarkibkan 2006-05-11 di Wayback Machine
**Asher Paul Roth** (lahir 11 Ogos 1985) adalah penyanyi rap yang berasal dari Morrisville, Pennsylvania, Amerika Syarikat. Roth berada di bawah naungan syarikat rakaman Schoolboy Records, SRC, dan Def Jam.

Biografi
--------

Roth lahir dan membesar di pinggir bandar Morrisville , sebuah bandar kecil kira-kira 30 kilometer timur laut Philadelphia. Beliau telah bersekolah di Pennsbury High School. Di zaman kanak-kanak, beliau kurang mendengar muzik hip hop tetapi lebih mendengar band kegemaran ibunya seperti The Temptations , Bumi , Wind & Fire ,Bruce Springsteen dan Selat Dire. CD pertama beliau adalah dari kumpulan Dave Matthews , dia hanya didedahkan kepada hip hop dalam tahun 1998 apabila dia mendengar sampel Annie Jay-Z. Semasa cuti sekolah, Roth dan kawan-kawannya telah melakukan sajak pertempuran untuk bersenang-senang, beliau merujuk kepada kumpulan itu sebagai "bengkel hip hop. "Di gred ke-10, Roth bermula dengan hobi baru, menulis dan merakam trek rap manakala rakan adalah bertanggungjawab menjual salinan di sekolah. Selepas menjual 250 salinan dalam masa dua hari, Roth merasakan bahawa kerjaya dalam hip hop adalah satu kemungkinan. Setelah tamat pengajian, Roth memasuki West Chester University. Pada tahun kedua, Roth menghantar beberapa posting pada halaman pada Myspace dan menghantar beberapa lagu untuk Scooter Braun (yang bertemu pada Myspace), seorang ahli perniagaan yang telah bekerja dengan Jermaine Dupri pada Jadi Def Jadi. Seminggu selepas bercakap dengan Braun, Roth terbang ke Atlanta dan segera ditandatangani dengan Braun, yang kemudiannya menjadi pengurus beliau.

Diskografi
----------

Rencana utama: Diskografi Asher Roth
### Album

* *Asleep in the Bread Aisle* (2009)

### Pita campuran (Mixtapes)

* *The GreenHouse Effect* (2008)
* *Seared Foie Gras with Quince and Cranberry* (2010)
* *Pabst & Jazz* (2011)

### EP

* *Just Listen* (2005)
* *The Rawth EP* (2010) (dengan Nottz Raw)

Anugerah
--------

* Anugerah Video Muzik MTV
	+ Artis Baru Terbaik ("I Love College") [Tercalon]
	+ Video Hip Hop Terbaik ("I Love College") [Tercalon]

Pautan luar
-----------

* Laman sesawang rasmi
* Laman rasmi di Facebook

| Persondata |
| --- |
| Nama | Roth, Asher |
| Nama alternatif | Roth, Asher Paul |
| Pemerihalan ringkas | American rapper |
| Tarikh kelahiran | August 11, 1985 |
| Tempat kelahiran | Morrisville, Pennsylvania, US |
| Tarikh kematian |  |
| Tempat kematian |  |
**Enggang pipi perak** (***Bycanistes brevis***) ialah spesies enggang dalam keluarga Bucerotidae. Ia ditemui di Afrika Timur dari Habsyah hingga ke Afrika Selatan. Habitat semulajadinya ialah hutan malar hijau yang tinggi. Di Zimbabwe, ia diancam oleh kemusnahan habitat dan kehadirannya di Afrika Selatan adalah kecil, tetapi ia masih agak biasa secara tempatan, terutamanya di bahagian utara dan tengah julatnya.

Pemerihalan
-----------

Panjangnya 75 hingga 80 sentimeter (30 hingga 31 in) dan ia bercula santan yang sangat besar pada paruhnya. Kepalanya kelabu-perak dan buluan selebihnya hitam, kecuali punggung, belakang bawah, paha, lohong, dan hujung bulu ekor luar putih. Jantinanya serupa kecuali betina mempunyai cula yang lebih kecil dan kulit kemerahan di sekeliling mata.

Diet
----

Ia bersifat omnivor, memakan buah-buahan, serangga, burung kecil, tikus, reptilia kecil, dan lipan.

Tingkah laku
------------

Ia biasanya hidup berpasangan dan kadangkala bertengger dalam kumpulan ratusan individu. Ia membiak pada musim bunga (September dan Oktober; sekurang-kurangnya dalam sebahagian daripada julatnya) dan menelurkan satu hingga tiga biji telur putih sesangkak, dieram selama 40 hari. Anak muda tinggal bersama kedua-dua induk selama kira-kira 80 hari.

Galeri
------

* Kepala jantan.Kepala jantan.
* Jantan.Jantan.
* Jantan di Taman Unggas Air Sylvan Heights.Jantan di Taman Unggas Air Sylvan Heights.
* Jantan di Debrecen, HungaryJantan di Debrecen, Hungary

Rujukan
-------

1. ↑  BirdLife International (2018). "*Bycanistes brevis*". *Senarai Merah Spesies Terancam IUCN*. **2018**: e.T22682570A130081772. doi:10.2305/IUCN.UK.2018-2.RLTS.T22682570A130081772.en. Dicapai pada 12 November 2021.

|  |  |
| --- | --- |
| Pengenalpastian takson | 
* Wd: Q933174
* ADW: Bycanistes\_brevis
* ARKive: bycanistes-brevis
* BOLD: 747400
* eBird: sichor1
* GBIF: 5228450
* iNaturalist: 507912
* ITIS: 707796
* IUCN: 22682570
* NCBI: 175843
* Xeno-canto: Bycanistes-brevis

 |
Mata air mineral Gurgur
**Air mineral** (disebut juga air galian) adalah air yang mengandungi mineral atau bahan-bahan larut lain yang mengubah rasanya atau memberinya nilai terapeutik. Sebatian-sebatian Garam, sulfur,dan gas-gas adalah di antara bahan yang larut di dalam air. Air mineral biasanya boleh dibuat buih. Air mineral boleh disediakan atau boleh didapati dari mata air semulajadi. Dalam banyak tempat, air mineral water selalunya dirujuk kepada bahasa percakapan bermaksud air karbonat, yang mana ia biasanya adalah air mineral yang dikarbonatkan , bertentangan dengan air paip.

Lihat juga
----------

* Air botol
* Spa galian

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Air galian*** |

* BERNAMA, Berhati-hati Dengan Penapis Dan Mesin Penjual Air , December 09, 2008 14:45 PM
* Air galian berjenama Perancis dari kaki bukit di Kedah.[*pautan mati kekal*]
* List of mineral water brands by country Diarkibkan 2007-06-12 di Wayback Machine
* List of European mineral water brands with mineral analysis
* History of Mineral Wells, Texas and Crazy Water Diarkibkan 2010-03-25 di Wayback Machine
**Andrew Alexander Cole** merupakan seorang pemain bola sepak profesional Inggeris pada suatu masa dahulu.

Kerjaya Andrew bermula sebagai pemain bawah umur untuk Arsenal selepas menamatkan persekolahan pada tahun 1988 dan mendapat tawaran profesional pada tahun 1989. Walaupun dia muncul untuk kali pertama untuk England pada tahun 1995, Andrew memperoleh hanya 15 kemunculan pada masa dia mengumumkan persaraannya daripada bola sepak antarabangsa selepas gagal dipilih ke pasukan Piala Dunia 2002. Pada Ogos 2009, Andrew diberikan kerja oleh rakan sepasukan Manchester United and England dia yang sebelumnya, iaitu Paul Ince yang merupakan pengurus Milton Keynes Dons untuk melatih penyerang kelab itu dengan percubaan sementara pada awalnya. Bapa Andrew, Lincoln, berhijrah ke UK dari Jamaica pada tahun 1957 dan bekerja sebagai pelombong arang batu di Gedling, Nottinghamshire pada tahun 1965 hingga 1987. Neil Ruddock berpendapat bahawa Andrew pemain yang dia paling suka bertanding.

Rujukan
-------

1. ↑  Perraudin, Frances (24 October 2016). "How Britain's black miners are reclaiming their place in history". theguardian.com. Retrieved 24 October 2016.
**Enggang sangkakala** (***Bycanistes bucinator***) ialah spesies enggang dalam keluarga Bucerotidae. Ia dijumpai di Burundi, Mozambik, Botswana, Konggo, Pergunungan Pare Utara Tanzania, Kenya, jalur Kaprivi di Namibia, dan timur Afrika Selatan. Habitat semulajadinya ialah hutan malar hijau tropika.

Pemerihalan
-----------

Ia bersaiz sederhana, dengan panjang antara 58 dan 65 cm (23 dan 26 in), dicirikan oleh cula kelabu yang besar pada paruhnya, lebih kecil pada betina. Matanya perang atau merah, dengan kulit sekelilingnya jambu. Jisim badannya ialah antara 0.45 dan 1 kg (0.99 dan 2.20 lb). Ia mirip enggang pipi perak. Ciri yang membezakannya termasuklah belakang serba hitam, perut dan bulu susup sayap bawah putih (dalam penerbangan, sayap menunjukkan hujung putih), dan kulit muka merah.

Tingkah laku
------------

Ia ialah burung yang suka berkawan, biasanya hidup dalam kumpulan dua hingga lima individu, walaupun kadang-kadang sebanyak lima puluh ekor.

Habitat dan taburan
-------------------

Ia penetap biasa tempatan di hutan malar hijau tropika Burundi, Mozambique, Botswana, Congo, Pergunungan Pare Utara Tanzania, Kenya, jalur Caprivi Namibia dan timur Afrika Selatan.

Pemakanan
---------

Ia memakan buah-buahan dan serangga besar.

Pembiakan
---------

Seperti enggang lain, betina mengeram empat hingga lima biji telur putih sambil berkurung di dalam petak sarang.

Status pemuliharaan
-------------------

Ia dinilai sebagai Kurang Membimbangkan dalam Senarai Merah Spesies Terancam IUCN kerana ia tersebar luas di seluruh julat besarnya.

Galeri
------

* Jantan memberi makan kepada betina di sarang buatan. Jantan memberi makan kepada betina di sarang buatan.
* Betina di selatan Zambia. Betina di selatan Zambia.
* Kepala betina. Kepala betina.
* Kepala jantan. Kepala jantan.

Rujukan
-------

1. 1 2  BirdLife International (2018). "*Bycanistes bucinator*". *Senarai Merah Spesies Terancam IUCN*. **2018**: e.T22682548A130081383. doi:10.2305/IUCN.UK.2018-2.RLTS.T22682548A130081383.en. Dicapai pada 13 November 2021.
2. ↑  *CRC Handbook of Avian Body Masses* by John B. Dunning Jr. (Editor).

|  |  |
| --- | --- |
| Pengenalpastian takson | 
* Wd: Q1262205
* ADW: Bycanistes\_bucinator
* Avibase: 3A4D2B44022BBB52
* BioLib: 23715
* eBird: truhor1
* GBIF: 5228451
* iNaturalist: 507913
* IRMNG: 10812639
* ITIS: 707793
* IUCN: 22682548
* NCBI: 175844
* WoRMS: 221029
* Xeno-canto: Bycanistes-bucinator

 |